ראסל קרואו

ראסל איירה קרואו (באנגלית: Russell Ira Crowe; נולד ב-7 באפריל 1964) הוא שחקן ובמאי קולנוע ניו זילנדי-אוסטרלי. זוכה פרס אוסקר לשחקן הטוב ביותר לשנת 2000 על תפקידו כמקסימוס בסרט "גלדיאטור". בנוסף, זכה בשני פרסי גלובוס הזהב, הראשון על תפקידו בתור ג'ון נאש בסרט "נפלאות התבונה" והשני בשנת 2019 על תפקידו בתור רוג'ר אייליס במיני סדרה "בקול רם".

ביוגרפיה
קרואו נולד בוולינגטון שבניו זילנד למשפחה נוצרית ממוצא בריטי, מאורי, נורווגי, שוודי, גרמני ואיטלקי. כשהיה בן 4 עברה משפחת קרואו לסידני שבאוסטרליה, המדינה בה הוא גר רוב שנות חייו.

למד בבית הספר התיכון לבנים בסידני, ולאחר מכן חזר לניו זילנד כדי ללמוד בבית הספר לבנים של אוקלנד. כשהיה בן 14 חזרה משפחתו לניו זילנד. קרואו עזב את הלימודים כדי לעזור למשפחתו מבחינה כלכלית. בגיל 21 חזר לאוסטרליה, כדי ללמוד ב-"National Institute of Dramatic Art".

קריירה
ב-1987 שיחק קרואו כשחקן רחוב במשך 6 חודשים כיוון שהיה מחוסר עבודה. ב-1990, לאחר ששיחק בסדרה "שכנים שכנים" ו"Living with the Law", לוהק לתפקידו הראשון בסרט,  "The Crossing". באותה שנה שיחק בסרט "Blood Oath". ב-1992 שיחק בפרק הראשון של הסדרה "Police Rescue".

לאחר הצלחה ראשונית באוסטרליה, הפך באמצע שנות ה-90 לשחקן הוליוודי.

זכה בפרס אוסקר לשחקן הטוב ביותר ב-2001 על משחקו כגנרל מקסימוס בסרט "גלדיאטור", והיה מועמד לפרס אוסקר לשחקן הטוב ביותר בסרט "נפלאות התבונה" המבוסס על ספר מצליח באותו השם, בו שיחק לצד השחקנית ג'ניפר קונלי, ששיחקה איתו גם בסרט "המבול" שגם בו שיחקה את אשתו. בסרט משחק קרואו סכיזופרן פרנואיד הזוכה בפרס נובל, בסרטו של רון הווארד, ובפעם השנייה על תפקידו בסרט "המקור", כאשר שיחק לצד אל פצ'ינו.

לאחר התחלת הקריירה שלו ראתה אותו השחקנית שרון סטון בסרט "רומפר סטומפר" והחליטה שהיא רוצה אותו לצדה במערבון "המהירים והמתים" בו שיחקו גם לאונרדו דיקפריו וג'ין הקמן.

בשנת 2005 חבר שוב לבמאי רון הווארד בסרט "סינדרלה מן", ובשנת 2006 חבר שוב לבמאי רידלי סקוט בסרט "שנה מופלאה".

קרואו שיתף פעולה גם עם דנזל וושינגטון בסרט הפשע "אמריקן גנגסטר" בשנת 2007, ובאותה שנה שיתף פעולה גם עם כריסטיאן בייל במערבון "3:10 ליומה". שנה לאחר מכן כיכב בסרט "גוף השקרים".

בשנת 2009 קרואו כיכב בסרט "שם המשחק" לצד בן אפלק .

בשנת 2010 שיחק קרואו את רובין הוד בסרט "רובין הוד", וגם שיתף פעולה עם השחקנית הישראלית מורן אטיאס במותחן "שלושת הימים הבאים",

בשנת 2013 השתתף בסרט "עיר שבורה" כשאיתם מככב גם השחקן מארק וולברג, קרואו מגלם בסרט ראש עיר מושחת, וגם שיחק ב"איש הפלדה" את אביו הביולוגי של סופרמן.

בשנת 2014 יצא הסרט - "המבול" בבימויו של דארן ארונופסקי, שם גילם קרואו את נוח, לצידו שיחקה ג'ניפר קונלי את אשתו, אנתוני הופקינס את מתושלח.

בשנת 2015 קרואו ביים את סרטו הראשון, "עקבות במים", כאשר שיחק בו גם בתפקיד הראשי לצד השחקנית אולגה קורילנקו, וקרואו שיחק יחד עם ראיין גוסלינג, בסרט "בלשים בע"מ" שזכה להצלחה גדולה בשנת 2016.

ב-2017 שיחק בסרט "המומיה", לצד טום קרוז וסופיה בוטלה, הראשון של יקום האופל החדש של יוניברסל. לדמותו כד"ר ג'קייל הייד עתיד לצאת סרט משלה.

בשנת 2019 כיכב קרואו במיני סדרה של רשת Showtime בשם "בקול רם" אשר מספרת את סיפורו של רוג'ר איילס מייסד פוקס ניוז. על תפקידו זה זכה בפרס גלובוס הזהב לשחקן הטוב ביותר במיני סדרה. קרואו לא הגיע לטקס לקבלת הפרס כי הלך להיות עם משפחתו בשל גל שריפות אשר פרץ במדינתו באותה העת.

בשנת 2022 ביים וכתב את סרטו השני "פוקר פייס" (אנ'), מותחן פשע בו גם כיכב בתפקיד הראשי בתור מיליונר שמכור להימורים מארח את חבריו הטובים למשחק פוקר. במהרה הם מגלים שכדי לנצח ייאלצו לוותר על הכל – כולל סודותיהם הכמוסים ביותר.

 עיסוקים נוספים 
קרואו עשה גיחה מהירה גם לעולם המוזיקה, כשניגן בשם ראס לה רוק את הסינגל "אני רוצה להיות כמו מרלון ברנדו".

בשנת 1980 הקים קרואו יחד עם החבר בילי דין להקה אשר מאז הוציאה מספר שירים ומופיעה ברחבי העולם.

קרואו קנה את קבוצת הרוגבי "South Sydney Rabbitohs" שאותה העריץ בילדותו לאחר תקופה ארוכה של כישלונות, כל זה בשל הזכייה של קבוצתו לאחר 43 שנים.

 פרסים 
 2001 פרס אוסקר לשחקן הטוב ביותר
 2001, 2019 פרס גלובוס הזהב
 2023 פרס מפעל חיים מטעם פסטיבל קרלובי וארי

חיים אישיים
ביום הולדתו ה-39, נשא קרואו לאישה את הזמרת והשחקנית דניאל ספנסר. הם נפגשו במהלך צילומי הסרט "The Crossing". ב-2003 נולד בנם הראשון, וב-2006 נולד בנם השני. באוקטובר 2012 הודיעו קרואו ואשתו שהם נפרדים, ובאפריל 2018 התגרשו רשמית.

פילמוגרפיה
שנהשםדמותהערותסרטים1990Prisoners of the Sunג'ק קורבטThe Crossingג'וני ריאן1991עדות עיוורתאנדיSpotswoodקים ברי1992רומפר סטומפרהאנדו1993Hammers Over the Anvilאיסט דריסקולסוס בצבע כסףאיגןסופי לעת עתהלאכלן קאריLove in Limboארתור בסקין1994משחקי תורשהג'ף מיטשל1995המהירים והמתיםקורטאין דרך חזרהזאק גרנטפקודת חיסולSID 6.7קסם משובחאלכס רוס1997סודות אל אייהשוטר ונדל "באד" ווייטשמיים בועריםקולין אובריאןהפרידהסטיב1999מיסטרי, אלסקההשריף ג'ון ביביהמקורג'פרי ויגנד2000גלדיאטורמקסימוס דצימוס מרידיוססימן חייםטרי תורן2001נפלאות התבונהג'ון פורבס נאש2003אדון ומפקד: הצד הרחוק של העולםקפטן ג'ק אוברי2005סינדרלה מןג'יימס ג'יי בראדוק2006שנה מופלאהמקס סקינר2007Bra Boys: Blood Is Thicker than Waterקריין; סרט תיעודי3:10 ליומהבן וויידאמריקן גנגסטרריצ'י רוברטס2008גוף השקריםאד הופמן2009הרכות שלפני החשיכהכריסטופורושם המשחקקאל מקאפרי2010רובין הודרובין לונגסטריידגם מפיקשלושת הימים הבאיםג'ון ברנן2012האיש בעל אגרופי הברזלג'קנייףעלובי החייםז'אבר2013עיר שבורהניקולס הוסטלראיש הפלדהג'ור-אלRed Obsessionקריין; סרט תיעודי2014אגדת חורףפרלי סומס / שדהמבולנחעקבות במיםג'ושוע קונורגם במאי; בכורה בבימוי2015אבות ובנותג'ייק דייוויסגם מפיק בפועל2016בלשים בע"מג'קסון הילי2017מכונת מלחמהבוב ווייטהופעת קמעהמומיהד"ר הנרי ג'קיל / מר אדוארד "אדי" הייד2018Turtle Odysseyקריין; סרט תיעודיילד מחוקמרשל אימונס2019ההיסטוריה האמיתית של כנופיית קליהארי פאוורס2020ללא מעצוריםטום קופר2021ליגת הצדק: גרסת סניידרג'ור-אל2022תור: אהבה ורעםזאוסPrizefighter: The Life of Jem Belcherג'ק סלאקריצת הבירה הגדולה ביותר אי פעםארתור קואטספוקר פייס (אנ')ג'ייק פוליגם במאי ותסריטאי2023מגרש השדים בשירות האפיפיורגבריאלה אמורט2024אדמת הרועקפטן אדי גריםהחשוד האחרוןרוי פרימןגירוש השדיםאנתוני מילרגלדיאטור 2מקסימוס דצימוס מרידיוסרק חומר ארכיוןקרייבן הציידניקולאי קרבינוףRothkoמארק רותקוNurembergהרמן גרינגThe Beast in MeBear Countryמרקו קפקטלוויזיה1972Spyforceיתוםפרק: "The Saviour: Part 2"1977The Young Doctorsראסלפרק #1.831987Rafferty's Rulesבובי ג'רוויספרק: "Suspicious Minds"שכנים שכניםקני לארקין4 פרקים1991כלותיו של ישודומיניק מלוניפרק: "Rosemary"Acropolis Nowדני או'בריאןפרק: "Teenage Mutant Ninja Greeks"1992Police Rescueטום יאנגפרק: "The Right Stuff"2004Colour of War: The Anzacsקריין; 3 פרקים2007South Side Story6 פרקים2012Republic of Doyleבויד קייליפרק: "Streets of John's"2018השבוע שעבר עם ג'ון אוליברפרק: "Authoritarianism"2019The Loudest Voiceרוג'ר איילסמיני-סדרה, 7 פרקים; גם מפיק בפועל2019–20Take Us Home: Leeds Unitedקריין; תיעודי; 8 פרקים2024Ark: The Animated Seriesקור הנביאדיבוב

קישורים חיצוניים






 הערות שוליים 

קטגוריה:שחקני קולנוע וטלוויזיה ניו זילנדים
קטגוריה:במאי קולנוע ניו זילנדים
קטגוריה:מפיקי קולנוע ניו זילנדים
קטגוריה:זוכי אוסקר: השחקן הטוב
קטגוריה:זוכי פרס גילדת שחקני המסך - שחקנים
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי פרס ACTAA: השחקן הטוב
קטגוריה:זוכי פרס ACTAA: שחקן המשנה הטוב
קטגוריה:זוכי פרס גלובוס הזהב: קולנוע: שחקן ראשי בדרמה
קטגוריה:זוכי פרס גלובוס הזהב: טלוויזיה: שחקן במיני-סדרה או בסרט טלוויזיה
קטגוריה:אישים זוכי פרסי איגוד מבקרי הקולנוע של לוס אנג'לס
קטגוריה:זוכי פרס איגוד מבקרי הקולנוע האמריקאי לשחקן הטוב ביותר
קטגוריה:ניו זילנדים שנולדו ב-1964